水琴
作者：趙汝鐩
朝代：宋

paragraphs: 盎缶停涵水一泓，中存雅意超器形。
欲滴未滴天地寂，須臾宮商若相賡。
妙趣不勞徽外索，泛聲不自絃上生。
小點恩怨作兒語，大點九皋聞鶴鳴。
疎數變化似有節，多是洋洋流水音。
殘瀝斷續楚天曉，餘響勾引南風薰。
平生筝笛厭鄭衛，羌借古韵洗古心。
又不如齁{鼻合}北窗睡，兩耳不聽無虧成。